Twelidt , għixt u tista' tgħid trabbejt fin- nofsinhar ta' Malta fost id- diversi klassijiet tal- ħaddiema . Qatt ma kellna pool , kont naħseb li l- jinsabu biss fis- savannah jew f' xi ktieb tal- annimali li kelli f' kaxxa kbira tal- kartun u l- kelma ' kavjar ' qas kont naf nispelliha . Madanakollu qatt ma naf li rqadt fuq xi skoss kartun b' żaqqi tgerger bil- ġuħ , speċjalment fis- sajf . Is- sajf kien jiġi esklussivament għall- abbundanza ta' ikel frisk , mimli togħma u tjubija ( nippreferi kieku uzajt il- kelma ' bontà ' , imma użajt kelma Maltija f' ġieħ dak il- ) . Tin ta' San Ġwann , dulliegħ , bettiegħ , ħawħ , ċipress u sħiħ ta' ikel kien ikun qed jistrieħ fuq diversi reċipjenti impoġġijin puliti madwar il- mejda . Kont nagħmel l- ewwel ġimgħatejn ninfaqa' bihom u nispiċċa l- ikel propju ma niklux . Ommi tgerger u missieri jitpaxxa jara l- uliedu jnaqqru u jċafalsu fil- frott umdu li jkunu għadu kif qata' hu stess mis- siġar qalbenin jiddandu mas- sħanat infernali tax- xemx Mediterranja . Wara madwar xahar kont nibda nixba' . . . għax ngħiduwha kif inhi , fil- ġenerazzjoni tagħna hemm wisq tentazzjonijiet li jbiegħduk mill- ikel sustanzjuż u bnin bħal brokkoli , zunnarija , patata ( minn tal- qoxra l- bajda ) , ħass u tadam . Kien dak iż- żmien li kien hemm hype sħiħa fuq l- ġelati tal- Algida . Niftakar kważi kull ' mudell ' ta' ġelat li vvintaw imma ma niftakarx li doqthom kollha . Il- ġelati tal- Algida kienu ilhom jeżistu , kien il- Malti li żammhom barra minn xtutu , " li ma jmorrux jieħdu xogħol il- Maltin " . Dana bħalma kien ġara snin qabel meta ġew introdotti l- ewwel mudelli bażiċi ta' kompjuters . Kellhom togħma tajba , dal- ġelati - ' divina' kien hemm min kien isejħilha . Imbagħad ġejna bbumbardajti b' reklami varji fuq il- magnum , il- klassiku . Ma kontx iddur dawra mal- kosta u ma tarax minn tal- inqas ħamsa min- nies jilagħqu l- magnum sakemm iħallu l- injama ta' ġewwa nieqsa minn kull traċċa ta' biċċa ġelat . Imma jien le . Jien kont nintasab fuq iċ- ċint tal- konkos griż mingħajr dahar tal- bajja ta' San Tumas , ġildi ismar faħam , xagħari niexfa qoxqox , b' xorts qasir u żaqqi barra nuri l- kustilji , nixxennaq għal ġelat ta' Grezzju . Bejn qabża u oħra fil- baħar ilellex kont narah hemm , il- vann ta' Grezzju , kulur isfar dgħajjef b' ħafna pupi ta' Disney impinġijin fuqu . Kien hemm jiekol kornett u u l- mara tiegħu bl- umbrelel f' idhom ( ? ) . Maċ- ċinta ta' fuq kellu strixxa ħamra u f' xi mumenti kien jgħaddili ħsieb tad- daħk minn moħħi li l- vann seta' jittiekel , forsi kien togħma ta' ġelat tal- vanilla magħmul mil- ħalib tal- bott b' naqra cherry sauce mxerrda fuqu . Ma tantx kellu għażla , tat- tazza ( miż- żgħira u l- kbira ) , kornett u granita ratba ( ħamra jew safra ) . Ta' dan doqthom kollha u la l- Algida , la l- Motta u lanqas in- Nestle ma bdew miegħu . Dejjem kien ikun hemm persuni varji jaqdu n- nies , naħseb lil Grezzju propja qatt ma rajtu imma dejjem bnejt immaġni tiegħu f' moħħi . Xi raġel ismar , xagħaru bajda qotna , flokk taċ- ċingi abjad u xorts qasir . Il- ġelat kien iżommu mkessaħ ġo cupboards tal- injam bojod u qabel inewwillek il- ġelat dejjem kien isaqsi jekk tridx karawett jew sauce . Meta kont ninsisti m' ommi u ma' missieri biex jixtruli minn ta' Grezzju biss , ommi kienet dejjem tidħak u tgħidli : " Ma tantx tneffaqni int ! " . Ħija min- naħa l- oħra kważi dejjem magnum kien ikun irid , u waqt li konna noqogħdu nilgħaquh biswit xulxin , b' nifisna maqtugħ wara xi majnata , kien joqgħod jidħak bija għax jien nieħu taċ- cheap . " Dan ma jifhimx " , kont ngħid f' qalbi . U oħroġ l- għaġeb , għaxar snin u fuqhom wara , erġajt rajt lil vann isfar dgħajjef ta' Grezzju jitlajja max- xtajta tal- bajja ta' San Tumas , bl- istess togħma preċiża ta' ġelat , qisu dak il- cupboard maġiku ħallieħ hemm mingħajr qatt ma reġa' mlieh . U f' qalbi qbilt ma dak li kien qal xi tlett sekli ilu : " Ice cream is exquisite . Jien il- Gelat tal- Mezzan jogħġobni u xejn aktar ! : ) mmmm fakkartni li nrid inmur nixtri wieħed . . . . . Jien ħanżir , niekol kollox ( minkejja li mhux veru li l- ħanżir jiekol kollox ) . Jkolli nammetti li tan- Nanna mhux mal- favoriti ( għaliex l- ħalib tal- bott ma jdoqqlix wisq aqqas ) pero hemm ' ta barra' li ma jgħoġbunix daqs ta Malta ukoll . U la qbadna l- argument , illejla mmur nitħanżer ( bħal ħanżir : ) ) . X' memorji . . . Kemm qattajt sjuf ir- Ramla u kemm kilt ġelati ta' Grezzju . Ghandek raġun , jibqa' l- itjeb ġelat . Illum il- ġurnata għadni nfittex ir- ramla biex nieħu t- tfal jgħumu ( donnu qatt ma rnexxieli nsib bajja oħra li tolqotni n- naħat tagħna ) , u anka t- tfal tiegħi , bl- għażla kollha li għandhom tal- gabbana u tar- restorant , jippreferu jimxu dik il- mixja żejda biex jieħdu l- ġelat ta' Grezzju . L- għażla hija ikbar u l- prezzijiet gholew ukoll , imma t- togħma tibqa' bnina u ma jikkompetilha xejn . Ma nafekx personalment , imma probabli nafek minn wiċċek la kont tkun daqshekk spiss hemmhekk . Kulħadd kien qisu familja waħda hemm , jħallat u jaqsam .